مانچسٹر (مانیٹرنگ ڈیسک) فٹبال ای ایف ایل ٹرافی ٹی مانچسٹر یونائیٹڈ انڈر 21 سیلفورڈ سٹی ءِ 6-0 اٹ کٹا، مارک ہیلم ارا گول اسکور کرے۔ انگلش پڑ تیا فٹبال مقابلہ غاک برجا ءُ، ای ایف ایل ٹرافی ٹی سیلفورڈ سٹی و مانچسٹر یونائیٹڈ انڈر 21 نا ٹیم تا نیام اٹ میچ اسہ کنڈی مس۔ مہماندار ٹیم مانچسٹر ءِ ہشتمیکو منٹ اٹ گول اسے نا برتری رسینگا، 29 میکو منٹ انا گول آن پد ڈبل مسر۔ ارٹمیکو ہاف اٹ ہم ہندا جوان انگا گوازی ءِ برجا تخار و پین چار گول کریر ہرافتیٹی مارک ہیلم نا ارا گول ہم اوار ئسر، ہندن مہماندار سیلفورڈ سٹی ءِ 6-0 نا بے سہبی نا خرین آ گولی ءِ کنوئی تما۔
